钦定古今图书集成/理学汇编/学行典/第090卷 > 性理大全 > 《力行》
## 钦定古今图书集成/理学汇编/学行典/第090卷 > 性理大全 > 《力行》

程子曰：“言而不行，是欺也。君子欺乎哉？不欺也。”
和靖尹氏曰：“学贵力行，不贵空言。”

朱子曰：“善在那里，自家却去行他。行之久，则与自家
为一，为一则得之在我。未能行。善自善，我自我。凡
日用之闲，动止语默，皆是行处。且须于行处警省，须
是战战兢兢方可。若悠悠泛泛地过，则又不可。”问：
“力行如何说是浅近语？”曰：“不明道理，只是硬行。”又问：
“何以为浅近？”曰：“他只是见圣贤所为，心下爱硬依他
行，这”是私意，不是当行。若见得道理时，皆是当恁地行。学者实下工夫，须是日日为之，就事亲、从兄、接
物、处事理会取。其有未能，益加勉行。如此之久，则日
化而不自知，遂只如常事做将去，务实一事观今
日学者不能进步，病痛全在此处。但就实做工夫，自
然有得，未须遽责效验也。

东莱吕氏曰：“贤士大夫，盖有学甚正，识甚明，而其道
终不能孚格远近者，只为实地欠工夫耳。”

南轩张氏曰：“学贵力行，然所谓力行者，煞有事。圣门
教人，循循有序，始终条理，一毫潦草不得，工夫盖无
穷也。学者若能务实，便有所得。”或问务实之说。曰：
“于践履中求之，仁之实，事亲是也；义之实，从兄是也。
日用常行之际，无非实用。”